Karkerê rasteyê teyarayan yê neweyî 14ê êlule de dest bi çalakîya protestokerdişê şertanê xirabinan yê înşaatî kerdbî.
Karkerî eynî şewe ameybî tepiştene û înan ra 24 kesî tewqîf bîbî. Sendîkaya Înşaat-Îşî Zîndanê Sîlîvrî de karkerî zîyaret kerdî û zîyaret ra dima mesajê karkeran hesabê Twîtterî ra ame pare kerdene.
Mesajê karkeran wina yo:
“Hewl dayî waştişanê ma yê tewr merdimîyan bi zorî bipelçiqnî. Nîmeyê şewe eştî koguşanê ma ser û beranê koguşanê ma şikitî. Ma bi no hawa ameyî tepiştene û ma raştê neng û heqaretan ameyî. Seba ke ma cuyêka hîna başe waşt, ma bi hawayo bêhuqûqî ameyî tewqîf kerdene û erzîyayî zîndanan. Ma sucdar nîyî û gêrayîşê heqî suc nîyo. Esil sucdarî patronê ke ma ê şertan de dayêne xebetnayene yî. Ma tîya ra veng danî raya pêroyî; Wa ti kes ma meraq nêkero. Moral û kefê ma ca de yî. Ma heme dostê ke destek dayî ma silam kenî. Karkerê înşaatî kole nîyî.”
